กสิกรเปิดดาวน์โหลดLTF/RMFยื่นภาษีปี57
บลจ.กสิกรไทย ชวนลูกค้า LTF/RMF ดาวน์โหลดหนังสือรับรองออนไลน์ประจำปี 2557 เริ่ม 24 ม.ค.นี้
22 ม.ค. 2558

บลจ.กสิกรไทย ชวนลูกค้า LTF/RMF ดาวน์โหลดหนังสือรับรองออนไลน์ประจำปี 2557 เริ่ม 24 ม.ค.นี้
น.ส.ยุพาวดี ตู้จินดา รองกรรมการผู้จัดการ บริษัทหลักทรัพย์จัดการกองทุน (บลจ.) กสิกรไทย เปิดเผยว่า บลจ.กสิกรไทย จะเปิดให้บริการดาวน์โหลดหนังสือรับรองการซื้อกองทุนรวมหุ้นระยะยาว (LTF) และกองทุนรวมเพื่อการเลี้ยงชีพ (RMF) ประจำปีภาษี 2557 ตั้งแต่วันที่ 24 ม.ค.2558 เพื่ออำนวยความสะดวกแก่ลูกค้าที่ต้องการเอกสารสำหรับใช้ประกอบการยื่นเพื่อรับสิทธิลดหย่อนภาษีตั้งแต่ต้นๆ ปี และเพื่อลดปัญหาไม่ได้รับเอกสารทางไปรษณีย์
"ปัจจุบันอินเตอร์เน็ต นับว่าเป็นช่องทางที่สามารถเข้าถึงได้ง่าย สะดวกรวดเร็วและปลอดภัย สามารถตอบสนองไลฟ์สไตล์ของผู้ลงทุนยุคใหม่ได้เป็นอย่างดี จึงอยากเชิญชวนให้มาใช้"น.ส.ยุพาวดี กล่าว 
สำหรับผู้ที่สนใจสามารถเข้าไปดาวน์โหลดได้ทาง www.kasikornasset.com  เพียงคลิกเลือกเมนู     “ขอหนังสือรับรองการซื้อ LTF / RMF ปี 2557” โดยกรอกชื่อ-นามสกุล เลขประจำตัวประชาชนและเลขบัญชีกองทุนของตนเอง ระบบจะแสดงข้อมูลการซื้อกองทุน LTF/RMF ในปี 2557 ของท่านอย่างครบถ้วนและสามารถเลือกพิมพ์หนังสือรับรองเพื่อนำไปใช้ประกอบการยื่นภาษีได้ทันที
นอกเหนือจากช่องทางการให้บริการดาวน์โหลดหนังสือรับรองการซื้อกองทุน LTF/RMF ผ่านทางเว็บไซต์แล้ว บลจ.กสิกรไทยยังให้บริการจัดส่งหนังสือรับรองการซื้อกองทุน LTF/RMF  ในรูปแบบ .pdf file ผ่านทางอีเมล์ เพื่อเพิ่มความสะดวกให้กับลูกค้าที่สมัครใช้บริการ K-Mutual Fund e-News &amp; Report ของ บลจ.กสิกรไทย แทนการนำส่งเอกสารทางไปรษณีย์  
สำหรับผู้ลงทุนที่ไม่ได้สมัครใช้บริการ  K-Mutual Fund e-News &amp; Report  จะยังคงได้รับเอกสารดังกล่าวผ่านทางไปรษณีย์เช่นเดิม ซึ่ง บลจ.กสิกรไทยจะทำการทยอยจัดส่งให้กับลูกค้า โดยจะเริ่มทยอยจัดส่งเอกสารทางไปรษณีย์ตั้งแต่วันที่ 27 ม.ค.2558  เป็นต้นไป